Românii care s-au întors acasă din UK, obligați să stea în izolare: "Mă așteptam să ne dea puțin răgaz".
Veniți acasă de sărbători, românii sunt obligați să-și anuleze vacanța. Vor intra pentru 14 zile, în carantină la domiciliu. Românii sunt nemulțumiți că au fost anunțați cu puțin timp înainte să ajungă.
România s-a alăturat țărilor care au suspendat zborurile din și către Marea Britanie.Decizia a luat-o luat prin surprindere pe Daniela care a ajuns în țară pe aeroportul Otopeni."Ne-au băgat în carantină. Ne dă vestea cu 2 ore înainte să aterizăm, eram în aeroport, dădusem bagajele. Ce mai puteam face?"În schimb Anda spune că abia aștepta să vină acasă, după un an de muncă. Acum planurile i s-au schimbat."N-am fost acasă de un an de zile, n-am avut vacanță nici măcar o zi. Mă așteptam să ne dea puțin răgaz adică măcar 24 de ore. La asta mă asteptam. La alegeri au avut timp suficient peste tot."Românii care ajuns aseară pe aeropot au fost carantinați acasă."S-a procedat imediat la acest lucru, dat fiind seriozitatea situației din punctul nostru de vedere. Nu se fac teste decât dacă sunt simptomatici. Regula este clară, la 8 zile poți face test ca să ieși din carantină la 10 zile", ne-a spus Raed Arafat.Îți reamintesc că în Marea Britanie locuiesc peste 600.000 de români iar mulți dintre ei vor să rămână acolo și după Brexit.